BG Официален вестник на Европейския съюз 52

31998D0576(01)



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 16 септември 1998 година

относно общ технически регламент за изискванията за свързване на крайни устройства към обществени комутируеми телефонни мрежи (PSTN) и включващи аналогова микротелефонна гарнитура

(нотифицирано под номер С(1998) 2722)

(текст от значение за ЕИП)

(98/576/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхната съвместимост (1) и по-специално член 7, параграф 2, второ тире от нея,

като има предвид, че Комисията е приела мерки, посочващи вида крайни устройства, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;

като има предвид, че трябва да бъдат приети съответните хармонизирани стандарти или части от тях, прилагащи съществените изисквания, които следва да бъдат трансформирани в общ технически регламент;

като има предвид, че за да бъде гарантирана непрекъснатост на достъпа до пазарите за производителите, е необходимо да бъдат въведени преходни изисквания относно системите, одобрени в съответствие с националните правила за одобряване на типа;

като има предвид, че е предоставено предложение на Комитета (АСТЕ) в съответствие с член 29, параграф 2;

като има предвид, че общият технически регламент, който ще бъде приет с настоящото решение, е в съответствие със становището на АСТЕ,

ПРИЕ НАСТОЯЩОТО РЕШЕНИЕ:

Член 1

1. Настоящото решение се прилага по отношение на крайните устройства, предназначени да бъдат свързани към дадена обществена далекосъобщителна мрежа и попадащи в обхвата на хармонизирания стандарт, посочен в член 2, параграф 1.

2. Настоящото решение установява общ технически регламент относно изискванията за включване на крайни устройства, включващи аналогова микротелефонна гарнитура, способни да поддържат функция за идентификация на повикванията, когато са свързани към аналогов интерфейс на PSTN в Общността.

Член 2

1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, основните изисквания, посочени в член 5, буква ж) от Директива 98/13/EО. Позоваване на стандарта е изложено в приложението.

2. Крайните устройства, предмет на настоящото решение, са съобразени с общия технически регламент, посочен в параграф 1, отговарят на съществените изисквания, посочени в член 5, букви а) и б) от Директива 98/13/ЕО и отговарят на изискванията на всяка друга приложима директива и по-специално Директиви 73/23/ЕИО (2) и 89/336/ЕИО (3) на Съвета.

Член 3

С оглед на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложението след нотифициране на настоящото решение.

Член 4

1. Националните правила за одобряване на тип, отнасящи се до системи в рамките на хармонизирания стандарт, посочен в приложението, се отменят считано дванадесет месеца след датата на приемане на настоящото решение.

2. Крайните устройства, одобрени в съответствие с такива национални правила за одобряване на тип, може да продължат да бъдат пускани на националните пазари и в действие.

Член 5

Адресати на настоящото решение са държавите-членки.

Съставено в Брюксел на 16 септември 1998 година. За Комисията Martin BANGEMANN Член на Комисията

(1) ОВ L 74, 12.3.1998 г., стр. 1.

(2) ОВ L 77, 26.3.1973 г., стр. 29.

(3) ОВ L 139, 23.5.1989 г., стр. 19.

ПРИЛОЖЕНИЕ

Позоваване на приложимия хармонизиран стандарт

Хармонизираният стандарт, посочен в член 2 от решението, е

Public Switched Telephone Network (PSTN);

attachment requirements for a terminal equipment incorporating an analogue handset function

capable of supporting the justified case service when connected to the analogue interface of the PSTN

in Europe

(Обществени комутируеми телефонни мрежи (PSTN); изискванията за съединяване на крайни устройства, включващи функция на аналогова микротелефонна гарнитура, способни да поддържат функция за идентификация на повикванията, когато са свързани към аналогов интерфейс на PSTN в Европа.)

ETSI

Европейски институт за стандарти в далекосъобщенията

ETSI Секретариат

TBR (Техническа база за регулиране) 38: май 1998 г.

(с изключение на въведението)

Допълнителна информация

Европейският институт за стандарти в далекосъобщенията е признат в съответствие с Директива 83/189/EИО на Съвета (1).

Посоченият по-горе хармонизиран стандарт е създаден в съответствие с мандат, предоставен в рамките на съответните процедури, предвидени в Директива 83/189/EИО на Съвета.

Пълният текст на хармонизирания стандарт, посочен по-горе, може да бъде получен от:

Европейски институт за стандарти в далекосъобщенията 650, route des Lucioles F-06921 Sophia Antipolis Cedex Европейска комисия DG XIII/A/2 — (BU 31, 1/7) Rue de la Loi/Wetstraat 200 B-1049 Brussels

или от всяка друга организация, която е натоварена със задачата да предлага ETSI стандартите, списък от които може да бъде намерен в Интернет на адрес www.ispo.cec.be

(1) ОВ L 109, 26.4.1983 г., стр. 8.